Բանավոր պատմության խմբի հայ մասնակիցներից Արփի Աթաբեկյանը պատմում է, որ Թուրքիայի մասնակիցները կրթված և լայն աշխարհայացքով մարդիկ են: Արփին ասում է, որ հենց առաջին օրվանից էլ թուրք մասնակիցների հետ ցեղասպանության մասին շատ են խոսել. «Եթե մենք հիմա շփվում ենք ու ինչ-որ բան ձևափոխվում է իրենց մեջ կամ մեր մեջ, մենք կկարողանանք ավելի շատ ուժ գործադրել կառավարության վրա: Ու գուցե այս մասնակիցներն էլ իրենց ներդրումն ունենան հենց իրենց երկրում ցեղասպանության ճանաչման գործում, ես չեմ կարծում, որ դա շուտ կլինի, բայց դա կլինի»: